ANC aangekla ná hulle 'geweld aanhits' | Maroela Media
DA-premierskandidaat in Gauteng Solly Msimanga (links) (Foto: DA)
"Ek het vandag 'n strafregtelike klag teen die ANC ingedien by die Alexandra-polisiestasie nadat hulle na bewering geweld in die gemeenskap aangehits het om die uitslag van die algemene verkiesing op 8 Mei te beïnvloed," het hy in 'n verklaring gesê.
Msimanga het gesê hy het bewyse by die SAPD ingedien hoe die ANC saamsweer om geweld aan te hits deur "planne met plaaslike filiale te maak vir gewelddadige optredes en om anargie te saai".
Die DA het WhatsApp-boodskappe van die burgerregtegroep Sanco gesien "waar optrede teen Johannesburgse burgemeester Herman Mashaba beplan word". "Ons het ook 'n WhatsApp-gesprek gesien waar een van die organiseerders aanvoer dat hul optrede deur die ANC ondersteun word. 'n Verdere soektog op sosiale media het onthul dat die organiseerders ANC-klere dra," het Msimanga verduidelik.
"Die betoging word gelei deur ANC-wyksraadslede en nie die regmatige gemeenskapsleierskap wat kwessies met die Stad Johannesburg aangeroer het nie. Die raadslede het pogings, om 'n memorandum aan die Stad Johannesburg te oorhandig, teengestaan en pogings deur die stad, om met die leiers van die gemeenskap te vergader, verhinder.
"Dit is duidelik dat die ANC skrikkerig is dat hulle die verkiesing op 8 Mei gaan verloor en hulle sal enigiets doen om aan bewind te bly in Gauteng," het Msimanga bygevoeg.
Ag baie sterkte met daardie ou klagtetjie hoor…
Ag die cANCer sal weer suigstokkies en T-Hempde uitdeel by die stembus. En .. siedaar – almal stem weer vir hulle. Een man, een stem werk nie so lekker in Afrika nie
Ten minste is hul konsekwent – as hul nie aanjaag nie, hits hulle aan om aan te jaag!
Dus is die sogenaamde redes vir die geweld net 'n rookskerm!?
Dis walglik dat ons land se leiers so laag kan daal. En dit om stemme te kry. Maak dit hoegenaamd aan hulle saak wat van die mense in hierdie land word. Ek dink nie so nie.